Det polske motangrepet ble innledet 14. august og kampene om den lille byen Nasielsk førte til polsk overtakelse av den ødelagte byen dagen etter. Samme dag ble også Radzymin gjenerobret, noe som var svært oppmuntrende for den polske kampmoralen. Videre klarte Sikorski 5. armé å presse de sovjetiske styrkene bort fra Warszawa-området, hvor alt det Polen hadde av stridsvogner og pansrede kjøretøyer ble satt inn, inklusive to polske pansertog. Den polske framrykkingen gikk raskt, opptil 30 km daglig.